Document ID: 32001D0677

32001D0677
L 237/5
JURNALUL OFÍCIAL AL UNIUNII EUROPENE
DECIZIA COMISIEI
din 10 august 2001
privind un format de raport care trebuie completat de către statele membre în conformitate cu articolul 9 din Directiva 1999/94/CE
[notificată cu numărul C(2001) 1883]
(Text cu relevanță pentru SEE)
(2001/677/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 1999/94/CE a Parlamentului European și a Consiliului din 13 decembrie 1999 privind disponibilitatea informațiilor cu privire la consumul de carburant și emisiile de CO2 destinate consumatorilor la comercializarea autoturismelor noi (1), în special articolul 9,
întrucât:
(1)
Statele membre transmit Comisiei până la 31 decembrie 2003 un raport asupra eficienței dispozițiilor din Directiva 1999/94/CE în perioada 18 ianuarie 2001 - 31 decembrie 2002.
(2)
Formatul acestui raport se stabilește până la 18 ianuarie 2001.
(3)
Măsurile prevăzute de prezenta decizie sunt în conformitate cu avizul comitetului instituit în conformitate cu articolul 10 din Directiva 1999/94/CE.
(4)
Răspunsurile la întrebările din formatul de raportare se bazează pe date naționale și pe informații culese prin folosirea metodologiilor naționale adecvate și sunt cât mai complete posibil,
ADOPTĂ PREZENTA DECIZIE:
Articolul 1
Statele membre transmit Comisiei rapoartele solicitate în conformitate cu articolul 9 din Directiva 1999/94/CE, respectând formatul din anexă.
Articolul 2
Prezenta decizie se adresează statelor membre.
Adoptată la Bruxelles, 10 august 2001.

Labels: 14
20
8
12
18